
VALSTYBĖS ĮMONĖ VALSTYBINIŲ MIŠKŲ URĖDIJA



suinteresuotiems dalyviams                                                             2025-04-11 Nr.3 - ID1991130
pranešimas CVP IS priemonėmis                                                  


DĖL INFORMACINIŲ BEI ĮSPĖJAMŲJŲ ŽENKLŲ IR STENDŲ PRIE LANKYTINŲ VIETŲ PIRKIMO NR. ID1991130

VĮ Valstybinių miškų urėdija (toliau – Perkančioji organizacija) vykdo pirkimą Nr.ID1991130 „Ženklai, iškabos ir pan. (rekreacija)" (toliau – Pirkimas). 
Centrinės viešųjų pirkimų informacinės sistemos (toliau – CVP IS) susirašinėjimo priemonėmis, gauta dalyvio pretenzija dėl Techninės specifikacijos 4.2 punkto redakcijos, (2025-04-09, val.21:38 pranešimas Nr.ID149740).
Vadovaudamasis Atviro konkurso Specialiųjų sąlygų priedo Nr.6 „Bendrosios sąlygos“ 15 skyriaus nuostatais [footnoteRef:1], teikiame atsakymą: [1:  PRETENZIJŲ, IEŠKINIŲ TEIKIMAS IR NAGRINĖJIMAS
 
] 

	Pretenzija
	Atsakymas

	2025-04-09 pranešimas Nr.ID149740

	Susipažinę su pateiktais paaiškinimais, laikome, kad techninėje specifikacijoje 4.2 punkte nustatytas konkretus technologinis sprendimas nepagrįstai riboja konkurenciją, nes sudaro galimybes dalyvauti tik ribotam tiekėjų ratui, taikančiam būtent šį vienintelį gamybos būdą. Tokia sąlyga pažeidžia Lietuvos Respublikos viešųjų pirkimų įstatymo (toliau – VPĮ) 17 straipsnyje įtvirtintus nediskriminavimo, proporcingumo ir skaidrumo principus, taip pat prieštarauja VPĮ 37 straipsnio 5 daliai, kurioje imperatyviai nustatyta, kad techninėje specifikacijoje be būtino pagrindo negali būti nurodomas konkretus technologinis sprendimas.
Atsižvelgiant į tai,
PRAŠOME:Patikslinti techninės specifikacijos 4.2 punkto formuluotę taip, kad ji neužkirstų galimybių dalyvauti platesniam tiekėjų ratui ir atitiktų VPĮ nuostatas dėl konkurencijos užtikrinimo, t. y. numatyti galimybę teikti kelis sprendinius:"Prekė turi būti pagaminta naudojant ne plonesnio nei 3 mm aliuminio kompozito plokštę, skirtą UV spaudai. Spauda ant prekės – UV spauda arba spauda turi būti atliekama ant lipnios plėvelės, kuri yra laminuojama (apsaugai nuo UV ir gamtinio poveikio) ir vėliau klijuojama ant ne plonesnės nei 3 mm aliuminio kompozito plokštės"

	[bookmark: _Hlk140478041][bookmark: _Hlk140482450]Atviro konkurso Specialiųjų sąlygų priedo Nr.1 „Informacinių bei įspėjamųjų ženklų ir stendų prie lankytinų vietų pirkimo techninė specifikacija" 4.2 punkto redakcija nekeičiama.
Perkančioji organizacija turi teisę pati nuspręsti, kokius reikalavimus nustatyti pirkimo objektui. Tiekėjas gali pateikti lygiavertį pasiūlymą.
Pažymėtina, kad Lietuvos Respublikos Viešųjų pirkimų įstatymo 37 straipsnio 5 dalies pažeidimo nėra. 
[bookmark: _Hlk195196150]Pasirinktas technologinis sprendimas (UV spauda) pasižymi atsparumu aplinkos faktoriams, yra draugiškas aplinkai, nes nereikalauja naudoti organinių tirpiklių, taip pat suteikia galimybę atsisakyti naudoti plastiką, kuris kelia pavojų aplinkai.
Pažymėtina, kad Lietuvos Respublikos Viešųjų pirkimų įstatymo 17 straipsnio 1 dalyje įtvirtinti viešųjų pirkimų principai nepažeisti.
Prieš skelbiant pirkimą buvo atliktas rinkos tyrimas ir nustatyta, kad rinkoje yra pakankamai tiekėjų galinčių patenkinti  pasiūlymą pagal Techninės specifikacijos 4.2 punkte nustatytus reikalavimus. Pasirinktas technologinis sprendimas neriboja tiekėjų konkurencijos.
Atsižvelgiant į tai kas aukščiau išdėstyta, Perkančioji organizacija priėmė sprendimą netenkinti Tiekėjo pretenzijos ir laikyti ją nepagrįsta.
Jeigu nesutinkate su nurodytu sprendimu, turite teisę jį apskųsti apygardos teismui Lietuvos Respublikos viešųjų pirkimų įstatymo VII skyriuje nustatyta tvarka.





Viešųjų pirkimų skyriaus 1 pirkimų grupės specialistė                                                 Irina Pribylova













































Irina Pribylova, el.p.irina.pribylova@vmu.lt, tel. +370 686 48603
Valstybės įmonė, Pramonės pr.11A, 51327 Kaunas.
Duomenys kaupiami ir saugomi Juridinių asmenų registre, kodas 132340880.
Būstinės duomenys: Savanorių pr. 176, 03154 Vilnius.
Tel. (8 5) 273 4021, el. p. info@vmu.lt

